open-index/open-wikipedia-markdown huggingface dataset:
Qurghonteppa

**Qurghonteppa** eller **Kurganteppa** (tadsjikisk: Қурғонтеппа, tidligere kjent som Курган-Тюбе &ndash; **Kurgan-Tjube**, persisk: قرغان‌تپه, tyrkisk: *Kurgantepe*) er en by i Vakhsj-dalen i den sørvestlige delen av Tadsjikistan. Den er hovedstad i provinsen Khatlon og ligger 100&nbsp;km sør for hovedstaden Dusjanbe. Byens innbyggertall er estimert (2007) til rundt 71&nbsp;000, og den er med det landets fjerde største by. Den politiske opposisjon i Tadsjikistan kommer primært fra Qurghonteppa.

I likhet med Dusjanbe er Qurghonteppas etniske sammensetning mye mer mangfoldig enn i andre større byer, som Khujand, Kulob og Istaravshan. Befolkningen omfatter tadsjiker, usbekere, russere, tatarer, ukrainere, kasakher, grekere og mange andre grupper. Byen hadde tidligere et stort antall russere som arbeidet i industri- og jordbrukskompleksene i og rundt byen. Qurghonteppa ble sterkt ødelagt under borgerkrigen i Tadsjikistan i 1992-1997, og 85&nbsp;% av russerne forlot byen under og etter krigen.

Byen anses som senteret for bomullsdyrkingen i Tadsjikistan. Tadsjikiske fremmedarbeidere (hovedsakelig i Russland) har siden 2000 bidratt betydelig til den lokale økonomien.

Omtrent 12,5 km fra Qurghonteppa ligger Ajina-Teppe hvor man blant annet har funnet skulpturen av Buddha i Nirvana.

## Kjente personer
*Ravilija Agletdinova, EM-vinner i friidrett, ble født i byen.

## Referanser
Sørbyen

**Sørbyen** er navnet på bydelen sør for Hunnselva i Gjøvik. Gjøvik gård er hovedattraksjonen i det området av bydelen som ligger i Gjøvik sentrum. Det er kun marginale sentrumsområder i Gjøvik som kan regnes til Sørbyen, men i bydelen er det likevel  en rekke industribedrifter og skoler (blant annet Høgskolen i Gjøvik, Viken folkehøgskole og Bondelia videregående skole inntil denne ble sammenslått med Tranberg og Gjøvik videregående skoler). Bydelen har tradisjonelt vært befolket av arbeiderfamilier fra Mustad og Hunton fabrikker – mens borgerskapet har hatt tilhold i Nordbyen.
Nordbyen (Gjøvik)

**Nordbyen** er en stor bydel i Gjøvik som innbefatter mesteparten av byens sentrum og alle byområdene nord for Hunnselva. Hoveddelen av Gjøvik sentrum ligger i Nordbyen.

Tradisjonelt har Nordbyen vært befolket av borgerskapet i Gjøvik by, mens arbeiderne har hatt tilhold i Sørbyen og Hunndalen (sør og vest for Hunnselva).

Gjøvik sykehus, Gjøvik stadion, Fylkesbiblioteket i Oppland, Gjøvik rådhus, Grand Hotell, Strand hotell, storsenteret CC Gjøvik, samt Tinghuset og Gjøvik videregående skole ligger alle i Nordbyen.

## Se også
* Nordbyen studenthjem

## Referanser
Sughd

**Sughd** er en provins i det nordvestlige Tadsjikistan. Provinsen har et areal på 26&nbsp;100 kvadratkilometer. Befolkningen er på  1&nbsp;870&nbsp;000 (2000), og provinshovedstad er Kodzjent.

Provinsen har 30% av of Tadsjikistans befolkning og en tredel av landets dyrkbare areal. Sughd produserer 2/3 av Tadsjikistans bruttonasjonalprodukt. Sughd har grense mot provinsene Jizzax, Namangan, Samarqand og Farg`ona i Usbekistan, og mot provinsene Osj og Batken i Kirgisistan. Elven Syr Darya renner gjennom Sughd.

Andre større byer i provinsen utenom Khujand er:
* Chkalovsk (25&nbsp;700 innbyggere)
* Ghafurov (15&nbsp;700)
* Isfara (40&nbsp;600)
* Istaravshan (Urateppa) (60&nbsp;200)
* Kante
* Konibodom (Kanibadam) (47&nbsp;100)
* Panjakent (35&nbsp;900)

## Referanser


## Eksterne lenker
*
Nordraaks plass (Oslo)

**Nordraaks plass** er en plass i Oslo ved Slottsparken oppkalt etter komponisten Rikard Nordraak (1842–66). 

Bautaen i klebersten med portrettstatuen av Nordraak som står på plassen, er laget av Gustav Vigeland og ble avduket da barnetoget marsjerte forbi 17. mai 1911. Bautaen er Vigelands første offentlige verk. Rundt bautaen står et gjerde i smijern, utført i art nouveau-stil, og anlegget voktes av to sittende drager ved trappen foran monumentet, et høydepunkt i norsk smijernskunst. Smijernsarbeidene ble utført av kunstsmedmester C.F. Andersen.  

Edvard Grieg tok initiativ til monumentet i 1902, og dannet en komité med Erik Werenskiold som sakkyndig. 

Følgende gater går til Nordraaks plass: Holbergs gate, Wergelandsveien, Kristian IVs gate og St. Olavs gate.

## Litteratur
* 

## Eksterne lenker
* 
*  Flyfoto med kartmulighet (Gule Sider) (lest 17. januar 2008)
*  Karen Bjerke: «Når byen sluker sine monumenter.» *Fremtid for fortiden* 1/2009, side 9-11. 
*
Nokre vener slæst

**«Nokre vener slæst»** er en frase som gjerne trekkes frem for å demonstrere de store valgmuligheter som fantes på nynorsk fram til rettskrivingsrevisjonen av 2012. Revisjonen fjernet en del sideformer, hvorav *noen*, *slæst*, *slæss*, *slåss* er relevante her.

Inntil revisjonen i 2012 kunne frasen skrives på 48 forskjellige måter, hvorav «noen venner slåss» (som tilsvarer skrivemåten på bokmål) og «nokre vener slæst» er de to alternativer som skilte seg mest fra hverandre. De tre ordene hadde følgende tillatte former innenfor den nynorskrettskrivinga som gjaldt fram til 2012:
* *nokon*, *nokre*, *noen*
* *vener*, *venner*, *venar*, *vennar*
* *slåst*, *slæst*, *slæss*, *slåss*

Etter 2012-rettskrivinga er det bare igjen åtte ulike måter å skrive setninga på ved å kombinere formene:
* *nokon*, *nokre*
* *vener*, *venner*, *venar*, *vennar*
* *slåst*

## Eksterne lenker
* «Nokre vener slæst!» av Olaug Nilssen
* ''Ny rettskriving for 2000-talet'' , Innstilling til ny rettskriving for det nynorske skriftmålet, Rettskrivingsnemnda for nynorsk. Språkrådet. 1. april 2011 (pdf)
Phillip Cocu

**Phillip John William Cocu** (født 1970) er en nederlandsk fotballtrener og tidligere fotballspiller.

Han begynte å spille profesjonelt i  sesongen 1988/89, da han var bare 17 år gammel. Han gikk til Vitesse i 1990, og til  i 1995. 

Etter å ha hatt stor suksess i PSV, ble Cocu solgt til den spanske storklubben  etter VM 1998. Louis van Gaal, som var Barcelonas trener, hentet flere nederlandske stjerner til klubben, blant andre Frank de Boer, Ronald de Boer, Patrick Kluivert, Boudewijn Zenden og Marc Overmars. Barcelona vant den spanske ligaen i sesongene 1997-1998 og 1998-1999. 

Cocu ble værende i Barcelona frem til 2004, da han dro hjem for å avslutte karrieren for PSV. 

## Landslagskarrieren
Cocu debuterte på  24. april 1996 i en vennskapskamp mot , og han ble også tatt ut i troppen til EM 1996.

I VM 1998 hadde han fast plass på landslaget, og scoret to mål i gruppespillet. Nederland tapte semifinalen for  på straffesparkkonkurranse, etter at det stod 1-1 ved full tid. Skuffelsen ble ekstra stor for Cocu, siden han brente sitt straffespark, Brasils keeper Claudio Taffarel reddet Cocus svake skudd i tillegg til Ronald de Boers skudd fra ellevemetersmerket. Brasilianerne scoret på alle sine straffer, og gikk til finalen. 

Cocu spilte også for landslaget under EM 2000 på hjemmebane og EM 2004 i Portugal. 

Med Cocu som en sentral brikke på midtbanen, vant Nederland 10 av 12 kvalifiseringskamper på vei mot verdensmesterskapet i Tyskland. I april 2006 kunngjorde Cocu at han ville trekke seg fra videre landslagsspill etter VM 2006.

## Referanser


## Eksterne lenker
*
Dolsvåg

**Dolsvåg** er et sted i Randesund i Kristiansand kommune. Stedet ligger rundt 1 kilometer øst for Randesund kirke.

Dolsvåg er kanskje mest kjent for fjelltoppen Dolsveten som var et gammelt vardested (bål som ble tent langs kysten for å varsle om fiender), og i dag for en høy radiomast brukt til distribusjon av TV, radio og mobilsignaler.

## Referanser
Ullevålsveien (Oslo)

**Ullevålsveien** (1–117, 2–116) er en gate i Oslo. Den går fra Akersgata forbi Vår Frelsers gravlund, krysser Waldemar Thranes gate, videre forbi St. Hanshaugen over Adamstuen til Vestre Aker kirke. Gaten ble anlagt av John Collett og fikk navnet i 1879 og er oppkalt etter gården Ullevål.  

## Bygninger

## Referanser




## Litteratur
* Oslo byleksikon: Ullevålsveien
* 

## Eksterne lenker
* Lokalhistoriewiki: Ullevålsveien
Kortfilmfestivalen

**Den norske kortfilmfestivalen**, **Kortfilmfestivalen i Grimstad** eller bare **Kortfilmfestivalen**, er en norsk filmfestival for norsk og utenlandsk kortfilm. I tillegg til konkurranseprogrammene for kortfilmene viser festivalen blant annet eldre kortfilmer, internasjonale dokumentarfilmer og nyere film- og videoeksperimenter. Festivalen arrangerer dessuten flere filmfaglige seminarer. Kortfilmfestivalen er en viktig debutarena for unge filmskapere i Norge og en av de viktigste visningsstedene for fri og uavhengige film, også for etablerte filmfolk. 

## Historie
Festivalen ble arrangert for første gang i 1978, i en liten kinosal på Røros. I 1982 flyttet festivalen til Trondheim, før den i 1988 fikk sin endelige base i Grimstad. 

## Priser
På festivalen blir det delt ut en rekke priser. Gullstolen for beste kortfilm har blitt delt ut siden 1982 (navnet «Gullstolen» ble først tatt i bruk i 1990) er den mest prestisjetunge prisen. Terje Vigen-prisen har blitt delt ut siden 1988. Gullstolen for beste dokumentarfilm har blitt delt ut siden 1999.

## Referanser


## Eksterne lenker
*
Kristian IVs gate (Oslo)

:::*Se [[Kristian IVs gate|pekerside]] for flere forekomster av Kristian IVs gate.*

**Kristian IVs gate** (1-15, 4-12) er en gate i Oslo sentrum. Den går fra Professor Aschehougs plass, hvor den er fortsettelsen på Grensen. Den går parallelt med Karl Johans gate, til Nordraaks plass. 

Den fikk sitt navn i 1852 og er oppkalt etter kong Christian IV (1577&ndash;1648).  



Fil:Kristian IVs gate 12.jpg|Kristian IVs gate 12
Fil:DetNorskeTeatret.JPG|Det norske teatret i  Kristian IVs gate. Bygget ble tatt i bruk 1985.
Fil:Rosenkrantz gate 7.jpg|Rosenkrantz' gate 7 i Oslo, Håndverkeren, 1847, arkitekt Johan Henrik Nebelong. Fløyen mot Kristian IVs gate (til høyre på bildet) ble tilføyd i 1905, og huset ble påbygd fra tre til fem etasjer i 1919.


## Se også
* Karl Johan-kvartalet
* Eventyrgården

## Litteratur
* 

## Eksterne lenker
*
70mm-festivalen

**70mm-festivalen** er en filmfestival på Norsk filminstitutts filmklubb Cinemateket i Oslo. Den varer som regel i en uke, og viser en rekke filmer som har det til felles at de er på filmruller med 70 mm bredde. Festivalen har vært arrangert hvert år fra 2000.

De fleste filmene som blir vist, er opprinnelig filmet på 65mm-filmnegativer, men noen er også såkalte «oppblåste» kopier fra 35mm. Den norske kortfilmen ''Året gjennom Børfjord'' fra 1991 er tradisjonelt åpningsfilm på festivalen.

## Referanser


## Se også

*70mm-film
*Liste over 70mm-filmer

## Eksterne lenker

* 70mm-festivalen, program for 2015. cinemateket.no. Besøkt 5. januar 2017.
Lilian Thuram

**Ruddy Lilian Thuram-Ulien** (født 1. januar 1972 i Pointe-à-Pitre i Guadeloupe) er en fransk tidligere fotballspiller som spilte for Barcelona. Thuram var med på å vinne VM 1998 og EM 2000 og vant sølv i VM i fotball 2006 for . Han blir regnet for å være blant verdens fremste forsvarsspillere.

Thurams fotballkarriere begynte hos Monaco i 1991. Senere har han spilt for Parma (1996–2001) og Juventus (2001–2006) i italienske Serie A før han 21. juli 2006 gikk til Barcelona for 5 millioner euro.

Thuram fikk tilsammen 142 landskamper for Frankrike, og han scoret to mål. Utrolig nok kom begge målene i samme kamp &ndash; i semifinalen mot  i VM 1998, en kamp Frankrike vant 2-1. Han spilte også i VM 2002, VM 2006, EM 1996 og EM 2004.

## Referanser


## Eksterne lenker
*
Rotatorier

**Rotatorier** (*Brachionus sp.*) er virvelløse hjuldyr på mellom 50–140 µm. De er blant de aller minste flercellede dyr. De kan ofte forveksles med protister som er en encellede organisme, som eksempel bakterier og plankton.  

En gunstig dyrkningstemperatur er på 18-28 grader celsius. Optimal salinitet er på  20-25 ppt (promille) 

De har en levetid på opptil 12 dager og produserer rundt 20 egg under denne perioden. Ett individ har normalt 1-3 egg om gangen. Det tar 8-9 timer fra et egg dannes til det klekkes. Rotatoriene egnes godt til massedyrkning, fordi de er hardføre organismer, med gode overlevelsesevner som tåler stor variasjon i miljø. De kan overleve på 3-40 grader celsius og en salinitet på 1-97 ppt 

Disse hjuldyrene er også enkle å manipulere næringsinnholdet til, de spiser som regel det de får. Som eksempel fersk gjær og alger. De har en tendens til å sedimentere til nærmeste bunn ettersom de svømmer veldig langsomt. Dette gjør de til perfekt levendefôr til fiskelarver. Rotatorier lever i hovedsak i ferskvann, men de finnes i sjøvann, brakkvann og fuktige miljø som mose.  

## Eksterne lenker
*
Harlan Coben

**Harlan Coben** (født 1962) er en amerikansk forfatter innen krim/spenningsromaner og thrillere.

Flere av hans romaner har flere samtidige handlinger, og de har ofte lokalisering i og rundt New York og New Jersey. Hans kjennetegn er at den mystiske saken blir dreid fullstendig rundt under oppklaringen. Bøkene hans er blitt utgitt på mer enn 40 språk, og er solgt i flere enn 50 millioner eksemplarer.

Han var den første forfatter som mottok alle de tre store krimprisene i USA; Edgar Award, Shamus Award og Anthony Award.

Hemmeligheter og familiebånd er temaer i flere av hans bøker.

## Bøker oversatt til norsk
* *Funnet* 2023 («The Match», 2022)
* *Win* 2022 («Win», 2021)
* *Ikke gi slipp* 2019 («Don't Let Go», 2017)
* *Vær på vakt* 2017 («Fool Me Once», 2016)
* *Den fremmede* 2016 («The Stranger», 2015)
* *Savner deg* 2015  («Missing you», 2014)
* *Seks år* 2013 («Six years», 2013)
* *Vær hos meg* 2012 («Stay close», 2012)
* *Tilgi meg* 2011 («Caught», 2010)
* *Hold tett* 2010 («Hold Tight», 2008) – Utgitt som lydbok i 2010
* *I den skogen* 2009 («The Woods», 2007) – Utgitt som lydbok i 2009
* *Den uskyldige* 2008 («The innocent», 2005) – Utgitt som lydbok i 2007
* *Når noen bare forsvinner*  («Just One Look», 2004) – Utgitt som lydbok i 2009.
* *Ingen ny sjanse* 2006 («No second chance», 2003) – Utgitt som lydbok i 2005.
* *Borte for alltid* 2005 («Gone for good», 2002) – Utgitt som lydbok i 2005.
* *Ikke ett Ord* 2004 («Tell no one», 2001) – Utgitt som lydbok i 2006.
* *Mirakelkuren* 2014 («Miracle Cure», 1991)
* *Varsel om død* 2014 («Play dead», 1990)

## Myron Bolitar serie
* *Hjem*  Bolitar 11 («Home», 2016)
* *Ringer i vann*  Bolitar 10 («Live Wire», 2011)
* *Dypt savnet*  Bolitar 9 («Long Lost», 2009)
* *På grunn av et løfte*  Bolitar 8 («Promise Me», 2006) – Utgitt som lydbok i 
* *Den siste du møter* 2009 Bolitar 7 («Darkest Fear», 2000)
* *Siste detalj* 2009 Bolitar 6 («The Final Detail», 1999)
* *En venn av familien* 2009 Bolitar 5 («One False Move», 1998)
* *Feil side av veien* 2009 Bolitar 4 («Back Spin», 1997)
* *En siste sjanse* 2009 Bolitar 3 («Fade Away», 1996)
* *Harde slag* 2009 Bolitar 2 («Drop Shot», 1996)
* *Livstegn* 2009 Bolitar 1 («Deal Breaker», 1995)

## Mickey Bolitar serie  (for barn/ungdom)
* *Oppdageren*  Mickey Bolitar 3 («Found», 2014) – også utgitt som lydbok
* *Jegeren*  Mickey Bolitar 2 («Seconds away», 2012) – også utgitt som lydbok
* *Beskytteren*  Mickey Bolitar 1 («Shelter», 2011) – også utgitt som lydbok

**Merk**
* Utgivelsesåret på de norske utgavene er som heftet
* Bøker kan ikke kjøpes via Norsk lyd- og blindeskriftbibliotek, heller ikke låne hvis man ikke er hørselshemmet

## Referanser

## Eksterne lenker
* 
* 
*
Smell-o-vision

**Smell-o-vision** er navnet som er gitt på en type film hvor tilskueren kan «lukte» hva som skjer i filmen. Teknikken ble utviklet i 1960 av Mike Todd, Jr., sønn av filmprodusenten Mike Todd. Metoden sendte 30 ulike dufter mot kinoens seter, utløst av filmens lydspor.

## Historie

Filmen *[[Behind the Great Wall]]* (1959), benyttet en metode kalt *Aroma-Rama* til å sende dufter gjennom air conditioning-anlegget til en kinosal.  Todds film *[[Scent of Mystery]]* (1960) sendte lukter ut til tilskuerne i løpet av filmen ved å bruke en mer avansert prosess kalt «Smell-o-vision».  Problemer med å få ut duftene synkront med filmen og å fjerne lukten mellom hver forestelling førte til Smell-o-visions snarlige endelikt.

## Aprilspøk

I 1965 spilte BBC TV seerne sine et puss, med en aprilspøk. Fjernsynskanalen sendte et "intervju" med en mann som hadde oppfunnet en ny teknologi kalt «Smell-o-vision» som gjorde det mulig for TV-seere hjemme å oppleve dufter som ble produsert i fjernsynsstudioet. For å demonstrere kuttet mannen opp noen løk og kokte en kanne kaffe. Seere ringte inn for å bekrefte at de hadde luktet duftene som ble «overført» gjennom fjernsynsapparatene deres. Responsen fra noen av seerne på denne spøken kan muligens være et eksempel på et psykosomatisk fenomen.

## Odorama

I en hyllest til Smell-o-vision, slapp den amerikanske filmregissøren John Waters en forbedret «Odorama»-versjon av sin film *[[Polyester (film)|Polyester]]* i 1982.  Waters inkluderte «skrap-og-lukt»-kort som tilskuerne brukte mens de så på filmen.

## Se også
*Aleksandr Skrjabin
*Synestesi

## Eksterne lenker
*  Mike Todd, Jr. Obituary, The 70mm Newsletter
* Hollywood Ballyhoo, The Belknap Collection for the Performing Arts, University of Florida
* Timeline of Influential Milestones and Important Turning Points in Film History
* Film History of the 1950s, The Greatest Films
* Museum of Hoaxes, Smellovision
* www.SmellCinema.com, Smell Cinema Website – Smell-o-vision

* Smellovision's coming to the big screen
Fred. Olsens gate (Oslo)

**Fred. Olsens gate** (1-11, 2-6) er en gate i Kvadraturen i Sentrum i Oslo. Den går fra Rådhusgata forbi Oslo børs til Jernbanetorget. Den fikk sitt nåværende navn i 1934 og er oppkalt etter skipsreder Fred. Olsen (1857–1933). Gata het tidligere *Store Strandgade* (*Lille Strandgade* var nåværende Strandgata), og startet opprinnelig helt fra samløp med Skippergata ved Grev Wedels plass. Traseen sør for Rådhusgata er nå erstattet av adkomst til Festningstunnelen.

## Referanser


## Litteratur
* 

## Eksterne lenker
* Bilde fra Fred. Olsens gate mot Grev Wedels plass, 1961
Gemäldegalerie Alte Meister

**Gemäldegalerie Alte Meister** i Dresden er en verdensberømt samling av malerier fra renessanse til barokk. Samlingen ble grunnlagt mellom 1694 og 1733 av de saksiske kurfyrstene og polske kongene August den sterke og August III. Etter å ha vokst raskt, særlig gjennom innkjøpet av 100 mesterverker i 1746, flyttet bygningen i 1747 inn i de tidligere stallene ved Neumarkt, som var ombygget til galleri. På 1800-tallet bygget Gottfried Semper den nåværende galleribygningen ved Zwinger («Semperbygningen»), som ble ferdigstilt i 1855. Gemäldegalerie Alte Meister mottar mer enn 500 000 besøkende i året.

## Galleri

File:Giorgione - Sleeping Venus - Google Art Project 2.jpg|Giorgione “Den sovende Venus”, 1508/10
File:Raffael 051.jpg|Raphael “Den sixtinske Madonna”, 1512/13
File:Tizian 014.jpg|Titian “The Tribute Money”, c. 1516
File:Pinturicchio - Portrait of a Boy - Google Art Project.jpg|Pinturicchio "Portrait of a Boy"
File:Canaletto - Dresden seen from the Right Bank of the Elbe, beneath the Augusts Bridge - Google Art Project.jpg|Bernardo Bellotto (Canaletto) “Dresden from the Right Bank of the Elbe above the Augustus Bridge”, 1748

File:Peter Paul Rubens - Drunk Hercules supported by a couple of Satyrs.jpg|Peter Paul Rubens “Herakles drukken, føres bort av nymfe (mytologi) og satyr”, c. 1613/14
File:Anthonis van Dyck 038.jpg|Anthonis van Dyck “Portrait of a Commander in Armour, with a Red Scarf”, c. 1625/27
File:Rembrandt - The Abduction of Ganymede - Google Art Project - cropped.jpg|Rembrandt Harmensz. van Rijn “Rape of the Ganymed”, 1635
File:Diogenes Jordaens.jpg|Jacob Jordaens “Diogenes Searching for an Honest Man”, c. 1642
File:Jan Vermeer van Delft - Brieflezend meisje bij het venster (ca. 1657-59).jpg|Johannes Vermeer “Girl reading a Letter at an Open Window”, c. 1659

File:Eva Cranach.jpg|Lucas Cranach den eldre “Eva”, 1531
File:Charles de Solier, Sieur de Moriette (1534-1535) -Hans Holbein d. J. (Staatliche Kunstsammlungen Dresden).jpg|Hans Holbein den yngre “Charles de Solier, Sieur de Morette (1480/81-1564)”, 1534/35
File:Francisco de Zurbarán - The Prayer of St. Bonaventura about the Selection of the New Pope - Google Art Project.jpg|Francisco de Zurbaran “St. Bonaventure at Pray”, 1628/29
File:Nicolas Poussin - Pan et Syrinx.jpg|Nicolas Poussin “Pan og Syrinx”, 1637
File:Jean-Étienne Liotard 001.jpg|Jean-Étienne Liotard “The Chocolate Girl”, 1744/45



## Referanser


## Eksterne lenker
* 
* Staatliche Kunstsammlungen Dresden
Public Record Office of Northern Ireland

**Public Record Office of Northern Ireland** (PRONI) er en offentlig etat i Nord-Irland, med lokaler i Belfast. Den skiller seg fra andre offentlige arkivetater i Det forente kongerike ved at det har både offentlige og private dokumenter. 

Etaten fungerer som arkiv for offentlige dokumenter, tilsvarende Public Record Office i England og Wales, som manuskriptarkiv med nasjonalbibliotekfunksjon og som arkiv for tidligere grevskap i Nord-Irland. Dette inkluderer også en stor mengde kirkelige og private dokumenter.
London Metropolitan Archives

**London Metropolitan Archives** er hovedarkivet til Corporation of London.

Det ligger i Northampton Road 40 i Clerkenwell, like ved Family Records Centre og Society of Genealogists. Arkivet er det største tilhørende en lokal myndighet i Storbritannia, med dokumenter som går opptil 900 år tilbake. Det meste av materialet kommer fra det gamle Londons grevskapsråd og fra myndigheter i Middlesex. 

## Dokumentsamlingen

Arkivet inneholder følgende typer dokumenter:

* Bispedømmearkiver (fra 1467)
* Familiedokumenter og personlige dokumenter (fra 1160)
* Helsemyndigheter og sykehus (fra 1220)
* Lokalmyndigheter (fra 1538)
* *London Generations* (sogneregistre, fra 1538)
* Nasjonale myndigheter (fra 1563)
* Organisasjoner (fra 1555)
** Jødiske organisasjoner (fra 1591)
** Veldedige organisasjoner (fra 1377)
* Rettshandlinger (fra 1549)
* Selskaper (fra 1560)
* Kart, planer, trykk og fotografier

## Eksterne lenker

* London Metropolitan Archives
Klaus Störtebeker

**Klaus Störtebeker** (dansk *Klaus Størtebeker*; 1360–1401) var en piratleder for en sammenslutning av kapere kjent som «fetaljebrødrene» eller «vitaliebrødrene» (fra latin *victualia*) og som drev kapervirksomhet i Østersjøen.

## Vitaliebrødrene
Vitaliebrødrene ble opprinnelig hyret under en krig mellom Danmark og Sverige for å kjempe på svensk side, og til å seile forsyninger til den beleirete svenske hovedstaden Stockholm. Etter at krigen sluttet fortsatte Vitaliebrødrene å kapre handelsfartøyer for egen regning og kalte seg så for «Likedeeler» (= lik andel) ettersom de delte byttet innbyrdes.

Vitaliebrødrene ble støttet av den mecklenburgske adel. Vitaliebrødrene oppsto etter at den svenske konge Albrecht av Mecklenburg ble tatt til fange av dronning Margrete I i 1389. Deres mål var å bringe det beleirede Stockholm forsyninger (= viktualier). Senere plyndret de danske kjøpsteder og slo seg ned på Gotland.
## Klaus Störtebekers kapervirksomhet
Selv om det er mange myter og legender om Klaus Störtebeker finnes det svært lite faktisk kunnskap om livet hans. Selv navnet «Störtebeker» er sannsynligvis bare et kallenavn fra gammeltysk i betydningen «tøm begeret», noe som viser til piraters antatte evne til å tømme fireliters kanne med øl i en svelg uten å sette ned kannen eller begeret.

Störtebeker begynte å bli kjent rundt år 1398 etter at Vitaliebrødrene ble utvist fra Gotland hvor de hadde overtatt festningen i Visby. I løpet av de følgende årene kapret Störtebeker og hans medsammensvorne (de mest kjente var Gödeke Michels, Hennig Wichmann og Magister Wigbold) hanseatiske handelsskip uansett hvor de kom fra.

I 1401 klarte en flåte fra Hamburg ledet av Simon av Utrecht å nå Störtebekers flåte i nærheten av Helgoland. Ifølge enkelte historier hadde Störtebekers skip blitt gjort sjøudyktig ved hjelp av en forræder som hadde kastet flytende bly på kjettingen som holdt styreroret. Störtebeker og hans mannskap ble overmannet og fraktet til Hamburg for å dømmes.

Legenden vil ha det til at Störtebeker tilbød et kjede av gull langt nok til å ringe inn hele Hamburg by for sitt liv og løslatelse, men Störtebeker og samtlige av 73 medsammensvergede ble dømt til døden ved halshugging.
 
## Henrettelsen
Den mest berømte legenden om Störtebeker er om henrettelsen: Det ble sagt at Störtebeker ba borgermesteren av Hamburg å løslate så mange av hans menn som han kunne gå forbi etter at hodet hans var blitt hogd av! Forslaget synes å være risikofritt og ønsket ble derfor innvilget. Etter at han ble halshugget ble det påstått at kroppen hans klarte å gå forbi tolv av hans menn før bøddelen spente bein på ham. Disse tolv ble uansett henrettet sammen med de andre.

I Hamburg er det en statue av Klaus Störtebeker, og legenden om ham er også grunnlaget for det årlige festspillet i Ralswiek på Rügen, som har blitt spilt årlig siden 1997.

## Referanser


## Eksterne lenker
* 
* Festspil i Ralswiek
Society of Genealogists

**Society of Genealogists** («Slektsforskernes selskap») er en ideell organisasjon i Storbritannia. Den ble grunnlagt i 1911 med formålet å «fremme, oppmuntre og fremelske studiet, vitenskapen og kunnskapen om slektsforskning».

Organisasjonens bibliotek, som ligger i Clerkenwell i London, har en stor samling med slektsforskningsrelatert materiale, inkludert en stor samling av avskrifter fra kirkebøker og indekser til annet relevant materiale. Like i nærheten ligger Family Records Office og London Metropolitan Archives, som også er viktige arkiver for slektsforskere.

Selskapet holder foredrag og kurs, og gir ut tidsskrifet *Genealogists' Magazine* fire ganger i året.

## Eksterne lenker

* Society of Genealogists
Munchs gate (Oslo)

**Munchs gate** (5-9, 2-4) er en gate i Oslo. Den går fra Apotekergata til St. Olavs plass.

Gaten fikk sitt navn i 1864 og er oppkalt etter professor Peter Andreas Munch (1810&ndash;1863).

Blant bebyggelsen kan nevnes følgende:
* Nr. 4: Tidligere bygning for Oslo handelsgymnasium (ark. Henrik Nissen og Holm Munthe, oppført 1883–85). Ombygget 2005 for å huse Borgarting lagmannsrett.
* Nr. 5: Hotell Munch.
* Nr. 7: Helsehuset (oppført 1990).
Langs gate ligger også St. Olav postkontor, men bygningskomplekset det ligger i, har adresse Universitetsgata 2.

## Referanser


## Litteratur
*
Autodesk Maya

**Autodesk Maya**, vanligvis omtalt som bare **Maya**, er et modellerings- og animasjonsverktøy brukt av mange profesjonelle animasjonsstudioer rundt om i verden. Det er mest brukt for å produsere spesialeffekter og lignende i filmer, som for eksempel i *[[Star Wars]]*, *[[Ringenes herre (filmserie)|Ringenes Herre]]* og *[[Legenden om Narnia (filmserie)|Narnia]]*. det blir også brukt av spillutviklere til å lage 3d-modeller for videospill, som for eksempel i Tomb Raider-serien.

## Se også
* 3D-grafikk
* 3D-animasjon
* Autodesk 3ds Max
* Blender

## Referanser


## Eksterne lenker
* 
*
Jennifer Beals

**Jennifer Beals** (født 19. desember 1963 i Chicago i Illinois) er en  amerikansk skuespillerinne og tidligere fotomodell, kjent for hovedrollen i filmen *[[Flashdance]]* (1983) og som Bette Porter i TV-serien *[[The L Word]]*. Hun har opptrådt i mer enn 50 filmer.

Beals var gift med Alexandre Rockwell fra 1986 til 1996, og siden 1998 har hun vært gift med Ken Dixon. Hun og Dixon fikk en datter i oktober 2005. 

## Utvalgt filmografi

## Referanser


## Eksterne lenker
* 
* Jennifer Beals Online  &ndash; fanside
* Jennifer Beals Fansite  &ndash; fanside
Hellige Olga menighet - Den russisk ortodokse kirke

**Hellige Olga menighet** i Oslo er en russisk-ortodoks menighet tilknyttet Moskvapatriarkatet. Den har sine gudstjenester i Vår Frelsers ortodokse kirke i Akersveien, ved den østre hovedporten til Vår Frelsers gravlund.

I 2015 hadde Hellige Olga menighet registrert drøyt 3000 medlemmer og i 2017 fikk menigheten tilskudd for 3206 medlemmer. Størstedelen er russisktalende innvandrere som har kommet til Norge i de senere tiår. Også nordmenn og andre nasjonaliteter er representert.

Selve bygget er kommunalt listeført og står oppført i Riksantikvarens register over kulturminner.

Hellige Olavs kapell på Stiklestad er eid av menigheten.

## Referanser




## Eksterne lenker
* Menighetens hjemmeside
Iker Casillas

**Iker Casillas Fernández** (født 20. mai 1981) er en spansk tidligere fotballspiller. Han har spilt for .

Casillas har tilbrakt 25 år av karrieren sin i klubben Real Madrid CF i hjembyen, som han meldte seg inn i som niåring. Han fikk sitt gjennombrudd i sesongen 1999/2000, da han erstattet den skadde Bodo Illgner i Mesterligafinaleseieren mot Valencia CF.

I en periode mistet han førstelagsplassen til César Sánchez, men vant plassen tilbake etter at han kom inn som reserve for veteranen i Champions League-finalen i 2002 mot Bayer Leverkusen, og bidro sterkt til Real Madrids seier med en rekke fine redninger.

I 2008-sesongen ble han kåret til verdens beste keeper, fremfor profiler som Buffon, van der Sar og Čech. Hans fremragende spill i EM og for Real Madrid ble også belønnet med «Zamora-prisen» der han har færrest baklengs i ligaen.

Casillas ble i 2012 tildelt Fyrsten av Asturias' pris for sport.

1. mai 2019 fikk han et hjerteinfarkt under trening med FC Porto.

4. august 2020 la han opp som fotballspiller.

## Landslaget
Etter landslagsdebuten mot  var Casillas ubenyttet reserve under EM 2000. Under VM 2002 i Korea og Japan var han førstekeeper, og fikk stor oppmerksomhet etter at Spania slo ut  på straffespark og avanserte til kvartfinalen.

Han spilte alle kampene i kvalifiseringen til EM 2004, og slapp bare inn fire mål. Han har per 18. november spilt 116 kamper for Spania.

Casillas var førstekeeper da Spania vant EM i 2008, og var svært delaktig i at  ble slått ut i kvartfinalen. Etter 120 målløse minutter reddet han to straffer i straffesparkkonkurransen som ble vunnet 4-2. Både i semifinalen mot  og i finalen mot  holdt han buret rent.

Casillas var førstekeeper da Spania vant VM i 2010, og var også kaptein for landslaget. Han var også førstekeeper da Spania vant EM i fotball 2012, også her bar han kapteinsbindet.

Han ble tatt ut i s EM-tropp til EM i Frankrike 2016.

## Meritter
;Real Madrid
* Primera División (5): 2000/2001, 2002/2003, 2006/2007, 2007/2008, 2011/2012
* Copa del Rey (2): 2010/2011, 2013/2014
* Supercopa de España (4): 2001, 2003, 2008, 2012
* UEFA Champions League (3): 1999/2000, 2001/2002, 2013/2014
* UEFA Super Cup (2): 2002, 2014
* Intercontinental Cup (1): 2002

;Spania
* VM i fotball (1): 2010
* EM i fotball (2): 2008, 2012

## Referanser


## Eksterne lenker
* 
* 
*  http://www.realmadrid.com/en/news/2015/07/official-statement-iker-casillas
Marco Rodríguez

**Marco Antonio Rodríguez Moreno** (født 10. november 1973 i Mexico by) er en meksikansk fotballdommer. Han har dømt internasjonalt siden 2000, og var dommer under VM 2006, 2010 og 2014.

## Kamper i VM som hoveddommer
### [[VM i fotball 2014|2014]]
*   &ndash;   (gruppespill)
*   &ndash;   (gruppespill)
*   &ndash;   (semifinale)

### [[VM i fotball 2010|2010]]
*   &ndash;   (gruppespill)
*   &ndash;   (gruppespill)

### [[VM i fotball 2006|2006]]
*   &ndash;    (gruppespill)
*   &ndash;   (gruppespill)

## Referanser


## Eksterne lenker
* 
* Oversikt over internasjonale kamper hos WorldReferee.com 
* FIFA-profil
Kodzjent

**Kodzjent** (tadsjikisk **Хуҷанд** eller **خجند**, også skrevet *Khudzhand*, russisk Худжанд, tidligere **Khodjend** fram til 1939 og **Leninabad** til 1992) er den nest største byen i Tadsjikistan. Byen har 149&nbsp;000 innbyggere (2000), en nedgang fra 160&nbsp;000 i 1989. Byen er også hovedstaden i Sughd, den nordligste provinsen i Tadsjikistan. Byen ligger ved bredden av elven Syr-Darja ved enden av Ferganadalen.

## Historie
Kodzjent er en av de eldste byene i Sentral-Asia. Den lå langs Silkeveien fra Kina til Europa, og markerte en av ytterpostene til Aleksander den store. Aleksander den store bygde her festningen Alexandria Eskhat (det ytterste Aleksandria). Byen ble tatt av araberne i 711, av Djengis Khans styrker i 1220, og som en del av Kokand-khanatet av russerne i 1866. Byen og området rundt tilhørte Usbekistan fra 1924 til 1929. 

Tidligere gikk all handel mellom khanatene Bokhara og Kokand gjennom byen, men dette endret seg etter den russiske okkupasjonen i 1866. Byen spilte en viktig rolle i russernes krig mot Kokand i 1875.

Mye av byen er blitt ødelagt gjennom årene, og få gamle bygninger er igjen. De to mest kjente er Sheikh Muslihiddins mausoleum og det gamle citadellet. Av nyere monument var den største statuen (24 m høy) i Sentral-Asia av Lenin. Den ble revet i 2011, og skal etter planen erstattes av en statue av tadsjiken Ismail Samani.

## Kjente personer fra Kodzjent
*Abu-Mahmud Khojandi (astronom og matematiker)
*Abdumalik Abdullajanov (statsminister)
*Oqil Oqilov (statsminister)
*Juri Dmitrijevitsj Masljukov (politiker)
*Hanifa Mavlianova (operasanger)
*Andreas Wolf (fotballspiller)
*Jahon Qurbonov (bokser)

## Referanser


## Eksterne lenker
*
Míchel Salgado

**Miguel Ángel Salgado Fernández** (født 22. oktober 1975 i As Neves) er en spansk tidligere fotballspiller som er best kjent for sin offensive spillestil og knallharde taklinger. Høyrebacken fikk kallenavnet *Il Due* (italiensk for *nummer 2*), etter nummeret han spilte med på ryggen gjennom store deler av karrieren.

Salgado begynte karrieren i 1994 hos Celta Vigo. Første sesong spilte han 20 kamper for klubbens B-lag, før han tok steget opp på førstelaget i 1995. I 1996 ble han lånt ut til UD Salamanca, før han spilte ytterligere to år for Celta. I 1999 gikk Salgado til Real Madrid for om lag 11 millioner euro, og gjennom en ti år lang karriere, med 254 kamper og 4 mål, i den spanske storklubben ble han en klubblegende.

Den 19. august 2009 signerte Salgado for den engelske klubben Blackburn Rovers. Han spilte 66 kamper for klubben over tre sesonger, før han la opp i 2012.

Salgado har også en lang landslagskarriere. Etter å ha gått gradene på ungdomsslandslagene (U18, U19, U20 og U21) debuterte han på  den 5. september 1998, i et svært overraskende tap mot  (2-3). Mellom 1998 og 2006 spilte Salgado til sammen 53 landskamper for Spania.

## Referanser


## Eksterne lenker
*
Frimanns gate (Oslo)

**Frimanns gate** (16-26) er en kort gate på Meyerløkka i Oslo. Den går fra Ullevålsveien ved Oslo katedralskole til Langes gate. Nord for gaten ligger Pilestredet park.

Den fikk sitt navn i 1864 og er oppkalt etter dikteren og sogneprest i Davik i Nordfjord i perioden 1781&ndash;1822 Claus Frimann (1746&ndash;1829). Frimann var kjent for sin skrivekunst, diktet om fjellet Hornelen fra 1776 og hans skildringer om sjøfolk og fiskerens liv og virke *Poetiske Arbeyder* fra 1788 og 1826. *Almuens Sanger* kom i 1790, *Den syngende Søemand* i 1792 og *Søekabinet* i 1793.

## Referanser


## Kilder
* 
*
Kaori Ekuni

**Kaori Ekuni** (江國 香織 *Ekuni Kaori*, født 21. mars 1964) er en japansk forfatter. Hun ble født i Setagaya i Tokyo.

## Bibliografi
* 2006 – *Stjerne stjerne* (oversatt fra engelsk av Torstein Velsand), Bazar forlag

## Referanser
Pedro Pauleta

**Pauleta**, egentlig **Pedro Miguel Barreiro Resendes**, (født 28. april 1973 i Ponta Delgada) er en portugisisk tidligere fotballspiller. 

Han spilte blant annet spiss i Paris Saint-Germain og på . Han toppet en stund listen over tidens toppscorerliste for landslaget med sine 47 mål på 88 kamper, en rekord han hadde overtatt fra fotballegenden Eusébio.

## Referanser


## Eksterne lenker
* 
* 
*
Langes gate (Oslo)

:::*Se [[Langes gate|pekerside]] for flere forekomster av Langes gate.*

**Langes gate** (1–13, 4–6) er en cirka 250 meter lang gate på Meyerløkka i nordenden av Oslo sentrum. Den går fra St. Olavs plass nordover til Frimanns gate. I øvre del grenser gaten mot Pilestredet park, nytt strøk på Rikshospitalets tidligere tomt. 

Gaten fikk sitt navn i 1864 og er oppkalt etter riksarkivar Christian Christoph Andreas Lange (1810&ndash;61).

## Referanser
Onkel Oswald

***Onkel Oswald*** (engelsk *My Uncle Oswald*) er en roman av den norsk-engelske forfatteren Roald Dahl, utgitt i 1979.

Hovedpersonen i romanen er onkel Oswald, en karakter som har dukket opp tidligere i et par noveller i novellesamlingen *Bytt Beite* (*Switch bitch*, 1974). Ifølge fortelleren er onkel Oswald «historiens overlegent største horebukk», der hans motto er aldri sov med samme kvinne to ganger. 

«Onker Oswald» er fortellerens fiktive onkel Oswald Hendryks Cornelius, en mann som kan forføre kvinner, samler på edderkopper, skorpioner og spaserstikker, elsker opera og kinesisk porselen og er en meget god businessmann. I historien møter man Oswald som ung mann i 1912, og om hvordan han slår seg sammen med sin kjæreste, den uimotståelige Yasmin Howcomely, og kjemilæreren hans ved Cambridge, A.R. Woresley. Sammen planlegger de å starte verdens første og meget lukrative sædbank ved å stjele sæd fra de rike og berømte. Av en knust skarabébille, lager de et kraftfullt afrodisiakum som får hver person som tar den til å bli et villdyr. Kjendiser de møter er bl.a Albert Einstein, Sigmund Freud, Igor Stravinskij, Pablo Picasso, Haakon VII av Norge og mange av samtidens konger. 

Teksten er formet som onkel Oswalds etterlatte brev og dagbøker.
Tyholttunnelen

**Tyholttunnelen** er en 2760 meter lang jernbanetunnel i Trondheim. Tunnelen ble bygget av tyskerne under andre verdenskrig, men åpnet offisielt først i 1956. Den var en av de første anvendelser av frysestabilisering ved bygging av tunneler i løsmasser (leire) i Norge. Tyholttunnelen er en del av Stavne–Leangenbanen.

Tyholttunnelen brukes kun til godstrafikk, og til å snu togene til Bodø.

## Referanser
Sperillbanen

**Sperillbanen** var en sidebane til Randsfjordbanen og åpnet til Finsand 31. juli 1926. Banen grenet av fra Randsfjordbanen ved Hen stasjon. Sperillbanen ble vedtatt bygget av Stortinget 20. juli 1921, vesentlig for å avhjelpe skogbruket på Ringerike, ettersom Begna ble regnet som lite egnet til tømmerfløting. 

Banen ble bygget som nødsarbeid i årene 1922–1926, og ble åpnet for person- og godstrafikk 2. august 1926. Persontrafikken ble aldri noen suksess, trolig er det den jernbanelinjen som har fraktet færrest passasjerer i Norge, og alt 1. juli 1933 ble det vedtatt å nedlegge persontrafikken ved banen. Godstrafikken ble imidlertid opprettholdt fram til 1. august 1957.

Jernbanen gikk igjennom Ådal og var 24,9 km, men ble ikke forlenget opp til Valdres slik opprinnelig tenkt. Banen hadde fem stasjoner, alle bygget i 1926: Grønvold, Hallingby, Somdalen, Ringmoen og Sperillen (Finsand). De fire første stasjonsbygningene var flyttede og ominnredede lembarakker fra Norsk husbygningskompani, mens stasjonsbygningen ved Finsand ble tegnet av NSB Arkitektkontor og ble oppført i to etasjer.

Dampskibet DS «Bægna» hadde gått i trafikk fra Hen til Sørum i Begnadalen siden 1868. Ved Finsand ble det bygget kai for omlasting fra jernbane og «Bægna» fortsatte i trafikk frem sommeren 1929, da var trafikkgrunnlaget blitt for dårlig. En mindre motorbåt som kunne ta 15 passasjerer ble i stedet satt inn på ruten. Den fikk også navnet Begna og var i drift frem til 1932. Så var det slutt, båtrutetrafikken i Ådal ble helt innstilt. Året etter ble Sperillbanen nedlagt. 

## Litteratur
* 
* 
* 

## Eksterne lenker
* 
* Sperillbanen i Norsk Jernbaneklubbs stasjonsdatabase
* Sperillbanen i openstreetmap.org
* Skinnelangs: Sperillbanen
Okutama

**Okutama** ( 奥多摩町　*Okutama-machi* ) er en by i Nishitama, Tokyo. Med et areal på 225,63 km² er byen størst på utstrekning i Tokyodistriktet. I Okutama ligger også de nordligste og vestligste punktene i Tokyoregionen, det samme gjør også Okutamasjøen som er en viktig vannkilde for Tokyo. Hovedattraksjonen i Okutama er foruten Okutamasjøen de lokale varme kildene og kalksteinsgrotten i Nippara.

## Eksterne lenker
* 
* Tokyo Tourism Infos side om Okutama (på engelsk)
Øystein Baadsvik

**Øystein Baadsvik** (født 1966) er en norsk tubaist som startet med tuba i Spongdal skoles musikkorps på Byneset ved Trondheim. Han er utdannet ved Kungliga Musikhögskolan i Stockholm og har gjennomført private studier med en rekke tubaister fra Sverige, England og USA.

Øystein Baadsvik har som solist turnert med en rekke internasjonale ensembler og orkestre i både Europa, USA, Asia og Australia.  Han har utgitt 10 soloplater så langt. Baadsvik har bidratt til å gjøre tubaen mer kjent som soloinstrument og har i en årrekke vært verdens eneste heltids freelance tubasolist.

Han har gjennom sin kunstneriske virksomhet også hatt fokus på barn og unge. Han har i den sammenheng gjennomført en rekke turneprosjekt for Rikskonsertene og skole- og familiekonserter med Trondheim Symfoniorkester.

## Diskografi
* *Tuba Works* (1992) (med Niklas Sivelöv på piano Den Svenske Brasskvintetten)
* *Tuba Carnival* (2003)(med kammerorkestret Musica Vitae), BIS Records
* *Danzas* (2006) (med pianisten Niklas Sivelöv, BIS Records
* *[[Kalevi Aho]] tuba concerto* (2007) (med Norrköping Symfoniorkester, dirigent: Mats Rondin), BIS Records
* *Prelude, Fnugg, and Riffs* (2007) (med Stockholm Wind Orchestra), BIS Records
* *20th Century Tuba Concertos* (2008) (med Singapore Symphony Orchestra), BIS Records
* *21st Century Tuba Concertos* (2009) (med Norrköping Symfoniorkester, dirigent: Mats Rondin), BIS Records
* *Ferry Tales* (2010) (med TrondheimSolistene og Erlend Skomsvoll) (BIS Records)
* *Snowflakes*  (2011) (med Trondheim Symfoniorkester, dirigent: Torodd Wigum)(BIS Records)
* *Chameleon*  (2012) (med Dutch Army Band, dirigent: Tijmen Botma) (BIS Records)

## Eksterne lenker
* 
*
Stromboli

**Stromboli** er en vulkanøy i Italia som tilhører De eoliske øyer. Stromboli er svært aktiv. 

Stromboli er kjent for sine utbrudd ca. hvert 20-30 minutt. Utbruddene består av små mengder med lava som sprutes ut.  

Det arrangeres turer opp mot toppen med guide, hvor man går mellom elver av lava. Man kan se toppen på vulkanen gløde om natten. Det høyeste punktet er 926 moh. og diameteren er ca. 2km.

Øya har ca. 400 innbyggere.

## Eksterne lenker
*
Nishitama

**Nishitama** (西多摩郡 *Nishitama-gun*) er et distrikt i Tokyo, Japan hvor de følgende byene og landsbyene ligger:

* Hinohara (檜原村)
* Hinode (日の出町)
* Mizuho (瑞穂町)
* Okutama (奥多摩町)
Zapotekere

**Zapotekerne** er et indianerfolk som hovedsakelig bor i Oaxaca i Mexico. Zapotekiske språk tilhører den otomangueanske språkfamilien. 

Zapotekernes kultur er variert. Noen bor i fjellet og noen ved kysten, og de er tildels urbane og tildels jordbruksfolk. 

## Eksterne lenker
*
Islandske hunderaser

Det finnes kun en **islandsk hunderase** med internasjonal anerkjennelse, nemlig den islandske fårehunden.

## Om islandsk fårehund
Opprinnelig kom trolig denne hundens forfedre til sagaøya med norske vikinger på 800-tallet. På Island har den så utviklet seg til dagens hund gjennom århundrene, gjennom krysning med ulike andre hunderaser som har blitt ført til øya. Man kan i så måte tenke seg at det tidlig også ble ført hunder dit fra både Storbritannia og Irland.

Rasen kan snarere kalles en landrase enn en hunderase. Den er ikke like homogen som de hunderaser folk flest forestiller seg, i det en rekke relativt ulike varianter eksisterer.

### [[Spisshunder]]
* Islandsk fårehund (íslenskur fjárhundur) er Islands nasjonalhund.

## Se også
* Nordiske hunderaser
** Danske hunderaser
** Finske hunderaser
** Norske hunderaser
** Svenske hunderaser
Hinohara

**Hinohara** (檜原村 eller 桧原村 *Hinohara-mura*) er en landsby i Nishitama, Japan som ble grunnlagt i 1889. Hinohara er den eneste gjenværende administrative enheten i Honshu-delen av Tokyodistriktet som fortsatt er klassifisert som en landsby. Landsbyen hadde per 1. januar, 2006 et folketall på 3.043, et areal på 105,42 km², og en befolkningstetthet på 28.9/km². Hinohara ligger ved den øvre delen av Akigawaelva, ei bielv til Tamaelva. Hovedindustrien i landsbyen er skogbruk.

## Eksterne lenker
*
Enzan

**Enzan** (塩山市 *Enzan-shi*) var en by i Yamanashi, Japan. Byen ble grunnlagt 5. april 1954. I 2003 hadde byen 25 856 innbyggere og en befolkningstetthet på 139,96 personer per km². Byarealet var på 184,74 km². 1. november 2005 ble Enzan slått sammen med byene Katsunuma og Yamato i den nye byen Kōshū.
Sofies gate (Oslo)

:::*Se [[Sofies gate|pekerside]] for flere forekomster av Sofies gate.*

**Sofies gate** (1–79, 6–88) er en gate i Oslo. Den begynner ved krysset Holbergs gate og Stensberggata, krysser Dalsbergstien og går langs østsiden av Bislett stadion, krysser Louises gate ved Martinus Lørdahls plass og passerer Bolteløkka skole før den ender ved Ullevålsveien. Gaten fikk sitt navn i 1871 og er oppkalt etter Oscar IIs dronning Sofie av Norge og Sverige (1836&ndash;1913). Sammen med Louises gate og Josefines gate danner den en liten gruppe av gater i området som er oppkalt etter dronninger fra unionstiden med Sverige.

Sofies gate er en av de lengste gatene innenfor Ring 2, hele 1.200 meter lang. Den stiger nokså jevnt oppover fra Stensberggata til Ullevålsveien, og landskapet omkring den er til dels nokså kupert, særlig på østsiden, der flere av gårdene er oppført i skrått terreng. Bygningshistorisk kan gateløpet grovt sett deles i tre. Nordre og søndre del har for det meste murgårder fra slutten av 1800-tallet med enkelte nyere innslag, mens den midtre delen omkring Bislett ble opparbeidet senere. Her finner vi en funksjonalistisk arkitektur som gjerne omtales som Bislettfunkis. Den ligger stilmessig nær den nyklassisismen som det finnes en god del av i Oslo fra 1920-årene. Bygningene er typisk oppført i armert betong og har pussede og malte fasader uten særlig mye utsmykning. Balkonger er for en stor del begrenset til endene av gårdene. Flere av gårdene har bueform, ikke minst rundt Martinus Lørdahls plass på nordøstsiden av Bislett.

Fra 2012 ble gateløpet mellom «Lille Bislett» og Sofies plass omarbeidet fra bilvei til gang- og sykkelsti. Ved hjørnegården Sofies gate 16 er gaten sperret for biltrafikk. Etter nyreguleringen av byområdet som tidligere utgjorde gamle Rikshospitalet, utgjør gateløpet med nåværende adresse Pilestredet park en naturlig fortsettelse av Sofies gate i sørlig retning.

Langs Sofies gate vokser en av Norges få forekomster av den utrydningstruede løvehale-planten.

## Bygninger

## Referanser




## Litteratur
* 
* Byantikvaren i Oslo: Bislettfunkis

## Eksterne lenker
* Oslo byleksikon: Sofies gate
* [Sofies gate](https://lokalhistoriewiki.no/wiki/Sofies_gate_(Oslo)) i Lokalhistoriewiki
*
Yamanashi (prefektur)

**Yamanashi** (japansk: 山梨県 &ndash; *Yamanashi-ken*) er et prefektur og geografisk område i Chuburegionen på øya Honshu, Japan. Administrativt sentrum for området er Kōfu. Yamanashi er Japans 32. største prefektur i areal, og det 41. største målt i antall innbyggere. Fjellet Fuji-san, et turistmål og landemerke, kan bestiges også fra Yamanashi.

## Referanser


## Eksterne lenker
*
Chūburegionen

**Chūburegionen** (japansk: 中部地方 &ndash; *Chūbu-chihō*) er den midterste regionen på Honshu, Japan.

Chuburegionen ligger vest for Kantoregionen og er delt opp i følgende ni prefekturer: Aichi, Fukui, Gifu, Ishikawa, Nagano, Niigata, Shozuoka, Toyama og Yamanashi. Karakteristisk for regionen er fjellene.

## Referanser


## Eksterne lenker
*
Kantōregionen

**Kantōregionen** (japansk: 関東地方 &ndash; *Kantō-chihō*) er et geografisk område på Honshu, Japans største øy. De følgende 7 prefekturene utgjør regionen: Gunma, Tochigi, Ibaraki, Saitama, Tokyo, Chiba og Kanagawa. Dette er Japans tettest befolkede område og økonomiske hovedstadsregion rundt Tokyo. Kantōsletta ligger i regionen og utgjør om lag 40 % av arealet. De resterende 60 % består av ås- og fjellandskapet som utgjør grensene mot Chubu og Tohoku. Fjellene Kantō-sanchi i vest er utbygd med betydelig vannkraftproduksjon.
## Referanser